ΓΡΑΠΤΗ ΕΡΩΤΗΣΗ E-3572/01

υποβολή: Bart Staes (Verts/ALE) προς την Επιτροπή

(8 Ιανουαρίου 2002)

Θέμα: Γλωσσικές διακρίσεις κατά τις προσλήψεις εντός της ΕΕ

Από την απάντηση της Επιτροπής στις ερωτήσεις μου E-2901/01 και E-2944/01(1) συνάγεται ότι η Επιτροπή επετίμησε την επιχείρηση East West Consulting (EWC), στην οποία είχε αναθέσει να προβεί στη διαδικασία επιλογής για την πρόσληψη συνεργατών για το πρόγραμμα TACIS-της Ευρωπαϊκής Επιτροπής, επειδή στη σχετική ανακοίνωση για τη θέση χρησιμοποίησε εκφράσεις ακατάλληλου χαρακτήρα. Στην προκειμένη περίπτωση η επιχείρηση ζητούσε κατηγορηματικά οιποψήφιοι να έχουν την αγγλική ως μητρική γλώσσα. Αυτή η έκφραση, που εμφανώς προκαλεί διακρίσεις, έπρεπε να διατυπωθεί καλύτερα για να καταστεί σαφές ότι η καλή γνώση μιας συγκεκριμένης γλώσσας ήταν απαιτούμενη προϋπόθεση για τη θέση.

Επίσης, απαντώντας σε ένα ενδιαφερόμενο, το Συμβούλιο Ευρωπαϊκών Δήμων και Περιφερειών γνωστοποίησε ότι, από τώρα και στο εξής, στις σχετικές ανακοινώσεις του θα αναφέρει την έκφραση ζητείταιποψήφιος με μητρική γλώσσα την τάδε ή κάποιος με ισοδύναμες γνώσεις.

Ο Walter Schwimmer, Γενικός Γραμματέας του Συμβουλίου της Ευρώπης, γνωστοποίησε μέσω του ηλεκτρονικού ταχυδρομείου ότι προέβη σε διερεύνηση σχετικά με το πώς άλλοι διεθνείς οργανισμοί συντάσσουν τις ανακοινώσεις τους όταν αναζητούνποψηφίους για θέσεις όπου απαιτείται η μητρική γλώσσα. Η πλειοψηφία των άλλων διεθνών οργανισμών χρησιμοποιούν κατηγορηματικά τον όρο μητρική γλώσσα για θέσεις όπου αυτό είναι απαραίτητο. Παρ' όλα αυτά, το Συμβούλιο της Ευρώπης, από τώρα και στο εξής, θα χρησιμοποιεί την έκφραση: μητρική γλώσσα ή η σπουδαιότερη γλώσσα της εκπαίδευσης τουποψηφίου.

1. Συμμερίζεται η Επιτροπή την άποψή μου ότι η προσαρμογή των σχετικών εκφράσεων δεν έχει παρά μόνο διακοσμητικό χαρακτήρα και θίγει ελάχιστα τον πυρήνα του προβλήματος·

2. Γνωρίζει η Επιτροπή ότι εφημερίδες όπως The Bulletin και European Voice δημοσιεύουν ετησίως αρκετές εκατοντάδες θέσεις απασχόλησης όπου κατηγορηματικώς (!) αναφέρεται ότι οιποψήφιοι πρέπει να έχουν τα αγγλικά ως μητρική γλώσσα.

3. Γνωρίζει η Επιτροπή ότι, εκτός από άλλες περιπτώσεις, ακόμα και το Videowatch — ο φορέας οπτικοακουστικών παραγωγών που λειτουργεί στα ραδιοτηλεοπτικά στούντιο της Ευρωπαϊκής Επιτροπής στις Βρυξέλλες — προσέλαβε προσφάτως συνεργάτη για τη γραμματεία του που έχει ως μητρική την αγγλική γλώσσα· Έχει αντιδράσει η Επιτροπή σχετικά με το θέμα· Εάν ναι, με ποιο τρόπο· Εάν όχι, για ποιο λόγο·

4. Αναγνωρίζει η Επιτροπή ότι οι επιχειρήσεις που επιθυμούν να προσλαμβάνουν άτομα με μητρική γλώσσα την αγγλική εφαρμόζουν διακρίσεις εις βάροςποψηφίων εργαζομένων από 13 κράτη μέλη της Ευρωπαϊκής Ένωσης· Εάν όχι, δεν είναι η άποψη της Επιτροπής ασύμβατη με την ευρωπαϊκή νομοθεσία· Εάν ναι, σε ποιες ενέργειες πρόκειται να προβεί η Επιτροπή για να ακυρώσει τις εν λόγω διακρίσεις·

(1) ΕΕ C 134 E της 6.6.2002, σελ. 142.

Απάντηση της κ. Διαμαντοπούλου Εξ ονόματος της Επιτροπής

(13 Μαρτίου 2002)

Ο αξιότιμος βουλευτής αναφέρεται γενικά στις απαντήσεις της Επιτροπής που δόθηκαν στις προηγούμενες γραπτές ερωτήσεις του σχετικά με το θέμα αυτό, ειδικότερα τις E-4100/00(1), E-779/01(2), και στην E-1356/01 του κ. Gemelli(3).

1. Με βάση τις πληροφορίες που δόθηκαν ήδη στις απαντήσεις αυτές, η Επιτροπή έχει την άποψη ότι η αλλαγή της διατύπωσης από ζητείταιποψήφιος με μητρική γλώσσα σε ζητείταιποψήφιος με μητρική γλώσσα την τάδε ή κάποιος με ισοδύναμες γνώσεις είναι αποδεκτή δυνάμει του κοινοτικού δικαίου,πό την προϋπόθεση ότι είναι αναγκαίο ένα πολύψηλό επίπεδο γνώσεων μιας συγκεκριμένης γλώσσας για τη συγκεκριμένη θέση. Εναπόκειται στα εθνικά δικαστήρια να αξιολογήσουν τις μεμονωμένες περιπτώσεις πιθανών διακρίσεων εις βάρος των διακινούμενων εργαζομένων με βάση τα συγκεκριμένα γεγονότα.

2. Η Επιτροπή γνωρίζει το γεγονός αυτό.

3. Όσον αφορά το Videowatch — ο ανάδοχος που παρέχει ραδιοτηλεοπτικέςπηρεσίες στην Επιτροπή — η εταιρεία δημοσίευσε αγγελία στην εφημερίδα Bulletin που περιελάμβανε τη διατύπωση που αναφέρεται. Η Επιτροπή επέστησε κατόπιν την προσοχή του αναδόχου της στη σημασία που έχει να μην επαναληφθεί η διατύπωση αυτή σε μελλοντικές αγγελίες.

4. Οι μεμονωμένες περιπτώσεις πρέπει να αξιολογηθούν από τα εθνικά δικαστήρια με βάση τις πληροφορίες που περιέχονται στις απαντήσεις στις γραπτές ερωτήσεις E-4100/00 και E-779/01. Η Επιτροπή δεν είναι αρμόδια να κινήσει διαδικασίες κατά ιδιωτικών εταιρειών και μη κυβερνητικών οργανώσεων (ΜΚΟ) όσον αφορά το κοινοτικό δίκαιο σχετικά με την ελεύθερη κυκλοφορία των εργαζομένων. Συνεπώς, εναπόκειται στους διακινούμενους εργαζομένους που θεωρούν ότιφίστανται διάκριση να κινήσουν διαδικασίες κατά των σχετικών εταιρειών ή ΜΚΟ.

(1) ΕΕ C 174 E της 19.6.2001.

(2) ΕΕ C 235 E της 21.8.2001.

(3) ΕΕ C 350 E της 11.12.2001.